Държавен вестник, бр. 71, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  71
(3) Председателят на агенцията изпраща 
заповедта за прекратяването на конкурсната 
процедура на всички участници в тридневен 
срок от нейното издаване. Заповедта подлежи 
на обжалване по реда на Административно­
процесуалния кодекс.
(4) Председателят на агенцията може да 
насрочи повторен конкурс, който се провежда 
по реда на първоначалния.
Чл. 28. (1) В случай че при проведени един 
или два последователни конкурса не са били 
сключени договори за съхраняване на част 
или на цялото количество запаси, предмет 
на процедурите, председателят на агенцията 
изготвя проект на решение на Министерския 
съвет с мотивиран доклад, в който се пред­
лага делегиране на съхраняване на запаси на 
агенцията от ЦСУЗ на друга държава – членка 
на ЕС. Проектът на решение и докладът се 
съгласуват предварително с министъра на 
икономиката и енергетиката и се изпращат 
за съгласуване и приемане по реда на Устрой­
ствения правилник на Министерския съвет и 
на неговата администрация.
(2) Проектът на решението съдържа:
1. вид, статут и количество на запасите;
2. процентно съотношение на запасите, 
които може да се съхраняват от ЦСУЗ на 
друга държава – членка на ЕС, спрямо опре­
делените на агенцията нива за съответните 
видове нефтопродукти;
3. държавата – членка на ЕС, и създадената 
от нея ЦСУЗ, която е предложила икономи­
чески най-изгодни условия за съхраняването 
на запаси;
4. срок за съхраняване на запасите;
5. упълномощаване на председателя на 
агенцията за провеждане на преговори и 
сключване на договор за съхранение.
(3) Докладът по ал. 1 освен данните по 
ал. 2, т. 1, 2 и 4 съдържа най-малко следното:
1. резюме на констатациите от анализа по 
чл. 14, ал. 1 и на резултатите от проучването 
по чл. 14, ал. 3;
2. резюме на резултатите от проведени 
конкурсни процедури за съхраняване на запа­
сите на агенцията в складове, регистрирани 
по чл. 38 ЗЗНН;
3. мотиви относно избора на ЦСУЗ, с ко­
ято да се проведат преговори за сключване 
на договор за съхранение;
4. информация за проведените предва­
рителни консултации с избраната ЦСУЗ и 
за наличие на готовност от нейна страна 
за провеждане на официални преговори и 
сключване на договор за съхранение.
Чл. 29. (1) Договорът за съхранение на 
запаси на агенцията от ЦСУЗ на друга държа­
ва – членка на ЕС, се сключва от председателя 
на агенцията или от друг централен орган на 
изпълнителната власт съобразно решението 
на Министерския съвет.
(2) Договорът съдържа най-малко:
1. пълни идентификационни данни на 
агенцията и на ЦСУЗ;
2. вид, статут и количество на запасите 
в тонове;
3. подробно описание на мястото, където 
ще се съхранява запасът – населено място, 
административен район, адрес, идентифика­
ционни данни за резервоарите, включително 
действителната им вместимост в кубични 
метри и друга информация, съгласно законо­
дателството на съответната държава;
4. условия и ред за транспортиране на 
запасите;
5. период, през който ще се съхраняват 
запасите;
6. цена за съхраняване на запасите и начин 
на плащане;
7. условия и ред за обмен на информация 
относно количеството, движението и състояни­
ето на запасите и за извършване на проверки;
8. условия и ред за изтегляне на запасите от 
агенцията при заповед за ползване по чл. 48, 
ал. 1 ЗЗНН и за възстановяване при заповед 
по чл. 49 ЗЗНН, както и клауза за заплаща­
не на реално съхраняваното количество за 
съответния период;
9. действия и ред за уведомяване при 
форсмажорни обстоятелства, включително за 
преместване на запасите при необходимост в 
други резервоари;
10. възможност за анексиране на договора 
с намаляване на количествата съхранявани 
запаси, в случай че бъдат осигурени свобод­
ни съдови вместимости в петролни бази на 
агенцията;
11. условия и ред за прекратяване на догово­
ра и плащане на неустойки при неизпълнение;
12. приложимо право в случай на съдебни 
спорове.
(3) Председателят на агенцията своевре­
менно уведомява Министерския съвет за 
сключения договор и за хода на неговото 
изпълнение. В случай че не бъде сключен 
договор, председателят на агенцията незабавно 
уведомява Министерския съвет и насрочва нов 
конкурс за избор на съхранител на запасите.
Раздел ІІІ
Делегиране съхраняването на запаси на за­
дължените лица и на икономически оператори
Чл. 30. Задължените лица по смисъла на 
т. 11 от допълнителните разпоредби на ЗЗНН 
изпълняват задълженията си да създадат и 
съхраняват определените им нива на запаси, 
като влагат съответните количества собствени 
или предоставени им по договор за заем нефт 
и нефтопродукти в складове на територията 
на страната, регистрирани по чл. 38 ЗЗНН. 
Влагането на запасите се извършва в собст­
вени складове на задълженото лице или чрез 
делегиране с договор за влог, когато складовете 
са собственост на друго лице.